《送姚姬传郎中假归桐城 其二》
清代·翁方刚

几宵东观翻书手，忽拨残更岳顶云。示我天门詄荡语，如披玉策赤青文。

飞扬逸气鞭鸾凤，窈渺清斋写典坟。江畔皖公山纵好，有何岩壑可留君。

作者简介：翁方刚，字正三，号覃溪，大兴人。乾隆壬申进士，改庶吉士，授编修，历官内阅学士，降鸿胪寺卿。重宴鹿鸣，赐三品衔，重宴琼林，赐二品衔。有《复初斋集》。